3. Kædeansvar (Åben)
Tidl. politisk behandling
Forventet sagsgang
BY
Lovgrundlag
SAGENS INDHOLD
På vegne af Enhedslisten og Socialistisk Folkeparti har byrådsmedlem Laus Clausen (F) sendt følgende 
forslag til Byrådets behandling:
Socialistisk Folkeparti og Enhedslisten stiller forslag om, at kædeansvar indskrives i [adresse] 
politik for anvendelse af sociale klausuler og arbejdsklausuler.
Det fremgår eksplicit af den nuværende vedtagne politik, at kædeansvar ikke anvendes.
I Favrskov Byråd er vi enige om at medvirke til at sikre rimelige løn- og arbejdsvilkår for at modvirke social 
dumping. 
Det gør vi ved at stille krav i de kommunale udbud til bygge og anlægsopgaver. Firmaer, der arbejder for 
kommunen, skal overholde visse klausuler. Det kan være forskellige krav, alt efter opgavens størrelse, dog 
er der ingen tvivl om, at den valgte leverandør skal sikre sine medarbejdere løn- og ansættelsesvilkår, der 
mindst svarer til det, der er aftalt i de danske overenskomster. Det kan dreje sig om lønnens størrelse, 
feriepenge, løn ved sygdom og barsel og lignende.
Vi er dog ikke enige om, at det vindende firma til en totalentreprise eller en fagentreprise skal sikre sig, at 
firmaets underleverandører i samme grad lever op til de beskrevne klausuler. Det kaldes kædeansvar, og 
betyder samtidigt, at leverandøren hæfter for eventuelle brud på udbuddets arbejdsklausuler eller sociale 
klausuler.
Uanset om et arbejde udbydes i totalentreprise eller fagentreprise, kan udbyderen benytte sig af 
underentreprenører og uden kædeansvar, har han ikke ansvaret, hvis underentreprenøren går fallit, det 
bliver kommunen, altså skatteyderne, der får regningen.
Hvis underentreprenøren ikke overholder klausulerne, som f.eks. den danske overenskomst på området, 
så er hovedentreprenøren også ansvarsfri her.
Kædeansvar sikrer, at vi ikke får lykkeriddere ind, som underbyder, vel vidende, at det kun kan lade sig 
gøre, ved at underbetale arbejderne.
INDSTILLING
Borgmesteren indstiller til Byrådet:
1.
At sagen drøftes.
BESLUTNING
Sagsnr. EMN-2021-00005
DokID: 2497103
Ron Holst
Byråd
28-09-2021 19:00
Byrådet, 28. september 2021:
Fraværende: Caroline Lauridsen og Herman Dam.
Venstre stillede forslag om, at der stemmes om indførelse af kædeansvar i [adresse].     
For forslaget stemte 2, mens 11 stemte imod. 10 undlod at stemme. Forslaget er dermed faldet. 
For stemte Viola Paulsen og Laus Clausen. 
Følgende undlod at stemme: Thomas Kristiansen, Oscar Jensen, Karla Krogh, Gunnar Olsen, Øjvind Søndergaard 
Signe Lauridsen, Katrine Lund, Sophie Hermansen, Helle Lauritsen, Danny Hermansen, Lene Steffensen, 
Imod stemte Ib Ravn, Tom Schultz, Ulrike Madsen, Jonas Karlsen, Elsebeth Toft, Claus Bach 
Joachim Skov, Alvin Lassen, Malou Berg, Tammy Andreasen, Curt Jeppesen og Paula Lauridsen.
Bilag
